Uashingtoni shqyrton marrëdhëniet me Mainmarin
Shkak, dhuna që ka detyruar afro 380 mijë myslimanë rohinga të largohen nga pjesa perëndimore e Mianmarit drejt Bangladeshit
Dhuna që ka detyruar afro 380 mijë myslimanë ohinga të largohen nga pjesa perëndimore e Mianmarit po bën që Uashingtoni të shqyrtojë marrëdhëniet me qeverinë thuajse tërësisht ushtarake të atij vendi. Siç na njeh materiali në vazhdim, kriza humanitare madje po ndikon edhe tek marrëdhëniet e ngushta të Uashingtonit me ikonën e hershme për demokracinë në Mianmar, Aung San Suu Kyi. Qindra mijëra myslimanë rohinga mbërrijnë në Bangladesh. Ata po largohen nga Mianmari me shumicë budiste, eksod që Kombet e Bashkuara e quajnë spastrim etnik. Qeveria e Mianmarit i hedh poshtë akuzat dhe thotë se dhuna është vepër e kryengritësve rohinga. Kjo tregon se tanzicioni i Mianmarit nga junta ushtarake drejt demokracisë mund të ketë dalë nga binarët, duke shkaktuar reagime në Uashington. Senatori demokrat Ben Cardin thotë se: Shumë kritika janë përqendruar edhe ndaj udhëheqëses de fakto të Mianmarit, Aung San Suu Kyi. Aktivistja e vjetër për demokraci – tani është objektiv i dënimit ndërkombëtar mbi çështjen e popullsisë rohinga. Analisti Joshua Kurlantzick foli me skype për Zërin e Amerikës. Madje, edhe nëse është e pafuqishme të ndalojë masakrën, shumë duan që ajo të paktën ta pranojë problemin. Nga ana tjetër, laureatja e Çmimit Nobël për Paqen, e ka minimizuar çështjen, dhe në disa raste e ka portretizuar popullsinë rohinga si kërcënim, thotë aktivisti birmanez për të drejtat e njeriut Maung Zarni. Por disa në Uashington e shohin atë si shpresa më e mirë për ndryshime demokratike në Mianmar. thotë senatori republikan Mitch McConnell. Por durimi po mbaron. Një grup senatorësh amerikan nga të dy partitë i kërkuan publikisht zonjës Aung San Suu Kyi, siç u shprehen ata që “ të zbatonte fjalët e sajë frymëzuese” dhe trajtojë represionin brutal ndaj popullsisë myslimane rohinga. Senatori John McCain njoftoi këtë javë se do të tërhiqte një propozim për zgjerimin e bashkëpunimit ushtarak me Mianmarin. Aktivisti birmanez Maung Zarn thotë se ky është hapi i parë .